Gonkongdagi bolalar do‘koniga to‘ng‘iz kirib oldi

Gonkongdagi savdo markazlaridan birida joylashgan bolalar kiyimlari do‘koniga yovvoyi to‘ng‘iz kirib oldi, deb xabar bermoqda Meduza.

Og‘irligi 25 kilogrammgacha keladigan jonivor do‘kon binosiga tomdan tushgan. Ichkariga kirgach, to‘ng‘iz do‘kon bo‘ylab yugurib, kiyimlar va manekenlarni bosib tashlagan.
Birozdan keyin yetib kelgan veterinar yovvoyi hayvonni uxlatib qo‘ygan va u reabilitatsiya markaziga olib borilgan. To‘ng‘iz bino tomiga qanday chiqib qolgani haqida ma’lumot yo‘q.